Selskapets røtter kan spores tilbake til 27. mai 1887 da Albert Heijn-supermarked ble grunnlagt i Oostzaan. Supermarkedkjeden ekspanderte gjennom første halvdel av det 20. århundre og ble børsnotert i 1948. Selskapet ble den største supermarkedkjede i Nederland og ekspanderte inn i spiritusforretninger og kosmetikkforretninger i 1970-årene og endret navn til Ahold (hvilket står for ) i 1973. Selskapet ekspanderte ytterligere fra midten av 1970-årene og kjøpte kjeder i Spania, USA og Portugal, og akselererte oppkjøpene i siste halvdel av 1990-årene med oppkjøp i Latin-Amerika, Øst-Europa og Asia.